OpenLLM-France/wikimedia huggingface dataset:
# Jim Montgomery

James Paul Montgomery, conegut com a Jim Montgomery, (Madison, Estats Units 1955) és un nedador estatunidenc, ja retirat, guanyador de quatre medalles olímpiques.

## Biografia

Va néixer el 24 de gener de 1955 a la ciutat de Madison, població situada a l'estat de Wisconsin.

## Carrera esportiva

Especialista en crol i les proves de relleus, va participar, als 21 anys, en els Jocs Olímpics d'Estiu de 1976 realitzats a Mont-real (Canadà), on va aconseguir guanyar la medalla d'or en les proves dels 100 metres lliures, relleus 4x200 metres lliures i 4x100 metres estils, establint sengles rècords del món amb uns temps de 49.99 segons, 7:23.22 minuts i 3:42.22 minuts respectivament. Així mateix aconseguí guanyar la medalla de bronze en la proves dels 200 metres lliures. Amb el seu rècord del món dels 100 metres lliures es convertí en el primer home a baixar dels 50 segons en aquesta prova.
Al llarg de la seva carrera guanyà nou medalles al Campionat del Món de natació, entre elles set medalles d'or.

## Referències

* ↑ (anglès) Jim Montgomery

## Enllaços externs

* (anglès) Portal personal Arxivat 2011-12-25 a Wayback Machine.
* (anglès) video.google.com Arxivat 2011-06-29 a Wayback Machine.
# Sectator azureus

Sectator azureus és una espècie de peix pertanyent a la família dels kifòsids.

## Hàbitat

És un peix marí, pelàgic-nerític i de clima subtropical.

## Distribució geogràfica

Es troba al Pacífic oriental central: les illes Hawaii.

## Observacions

És inofensiu per als humans.

## Referències

* ↑ Jordan D. S. & Fesler B., 1893. A review of the sparoid fishes of America and Europe. Rep. U. S. Fish Comm. v. 27 (1889-91). 421-544.
* ↑ The Taxonomicon (anglès)
* 1 2 3 FishBase (anglès)

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
# Henri Galau

Henri Galau (Vilafranca de Conflent, 18 de juliol del 1897 – Tolosa de Llenguadoc, 1 de febrer del 1950) va ser un jugador de rugbi a 15 francès que va competir a la dècada de 1920.
El 1924 va ser seleccionat per jugar amb la selecció de França de rugbi a 15 que va prendre part en els Jocs Olímpics de París, on guanyà la medalla de plata.
Pel que fa a clubs, jugà al Stade Toulousain, amb qui guanyà la lliga francesa de 1922, 1923 i 1924.

## Referències

* 1 2 «Henri Galau Olympic Results». sports-reference.com. Arxivat de l'original el 18 d’agost 2011. [Consulta: 1r abril 2018].
# Sommer Ray

Sommer Ray (Denver, 15 de setembre de 1996) és una model de fitness i YouTuber estatunidenca.
Va fer-se famosa el 2013 a través dels vídeos que penjava a Vine, i avui en dia acumula milions de seguidors als seus perfils a les xarxes socials.
La seva mare Shannon i les seves germanes Savana i Skylyn són també figures populars a Internet.
# Natalia Eremina

Natalia Eremina (letó: Natālija Jerjomina; Riga, Letònia, 23 de març de 1967) és una jugadora d'escacs letona, ja retirada de la competició.

## Resultats destacats en competició

Els anys 1980 Natalia Eremina participà regularment al campionat de Letònia femení (1983–1990) amb bons resultats. Hi va obtenir el 4t lloc el 1985, i el 3r lloc el 1989; el 1988 guanyà el títol, superant les millors jugadores letones del moment: Anda Šafranska, Ingūna Erneste, Ilze Rubene, Ingrīda Priedīte, Astra Goldmane, Tamāra Vilerte, Vija Rožlapa i Sarma Sedleniece. Natalia Eremina va jugar representant Letònia a l'Espartaquiada de l'URSS a Minsk el 1986, al tercer tauler femení. Es va retirar de la competició activa a començaments dels anys 1990.

## Referències

* ↑ http://www.chessds.lv/ – Chapter "Turnīri – Latvijas čempionātu rezultāti"
* ↑ http://www.olimpbase.org/teamssw/lat_i12.html

## Enllaços externs

* Natalia Eremina. Fitxa a chess-online.ru
* Natalia Eremina. Fitxa a chesstempo.com
# Philippe Debureau

Philippe Debureau (Hinges, 25 d'abril de 1960) és un jugador d'handbol francès, ja retirat, que va competir durant les dècades de 1980 i 1990.
Amb la selecció nacional jugà 177 partits entre 1985 i 1992, en què marcà 574 gols. El 1992 va prendre part en els Jocs Olímpics de Barcelona, on guanyà la medalla de bronze en la competició d'handbol. A nivell de clubs jugà al Carabiniers de Billy-Montigny, US Dunkerque, Stade Toulousain, Cavigal Nice i USAM Nîmes.

## Referències

* ↑ «Philippe Debureau Olympic Results». sports-reference.com. Arxivat de l'original el 17 d'abril 2020. [Consulta: 10 setembre 2019].
* ↑ «Philippe Debureau : le panache blond». Hand-ball : bulletin fédéral. Fédération française de handball, 220, 5-1986, pàg. 6-10 [Consulta: 10 setembre 2017].
# Thomas Hunt Morgan

Thomas Hunt Morgan (Lexington, Kentucky, EUA, 25 de setembre de 1866 - Pasadena, 4 de desembre de 1945) fou un biòleg i genetista estatunidenc guardonat amb el Premi Nobel de Medicina o Fisiologia l'any 1933.

## Biografia

Va estudiar ciències naturals a la Universitat de Kentucky, on es va graduar el 1886. L'any 1890 es doctorà a la Universitat Johns Hopkins de Baltimore. Va morir a la seva residència de Pasadena, ciutat situada a l'estat de Califòrnia.

## Recerca científica

Les teories de Gregor Mendel acabaven de ser redescobertes l'any 1900 i Morgan s'interessà a estudiar la seva aplicació als animals. Seguint els passos de William Castle va començar a treballar a la Universitat de Colúmbia en el desenvolupament embrionari de Drosophila melanogaster, generalment anomenada mosca del vinagre, on es va interessar pel problema de l'herència biològica.
L'any 1910 va descobrir un mutant d'ulls blancs entre individus d'ulls vermells, observant caràcters recessius i posteriorment inicià la tradició d'anomenar els gens segons el fenotip causat pels seus al·lels mutants. Dels seus experiments, va concloure que alguns caràcters s'hereten lligats al gènere (herència lligada al sexe), que el gen responsable del caràcter resideix en el cromosoma X, i que probablement altres gens també residien en cromosomes específics o, cosa que és el mateix, que els cromosomes eren el suport físic dels gens, confirmà experimentalment la teoria cromosòmica de l'herència postulada amb anterioritat per Walter Sutton i Theodor Boveri. Emprant la recombinació dels cromosomes Morgan i Alfred Sturtevant van preparar un mapa amb la localització dels gens en el cromosoma.
L'any 1928 Morgan es traslladà a l'Institut Tecnològic de Califòrnia on fou director del Laboratori de Biologia, i on tingué com a estudiants George Beadle, Boris Ephrussi, Edward Lawrie Tatum, Linus Pauling, Frits Went, Edward Bok Lewis, Hermann Joseph Muller i Sidney Fox.
L'any 1933 fou guardonat amb el Premi Nobel de Medicina o Fisiologia pels seus descobriments sobre el paper del cromosoma en l'herència.

## Vegeu també

* Centimorgan

## Referències

* ↑ Pàgina de l'Institut Nobel, Premi Nobel de Medicina 1933 (anglès)
# Segle XXIX aC

El segle XXXIX aC és un període la història on conviuen civilitzacions en l'edat del bronze amb altres més avançades i pobles que romanen en una cultura paleolítica o nòmada. Les zones habitades s'amplien a tots els continents. Inclou els esdeveniments transcorreguts entre els anys 2900 aC i 2801 aC

## Política

Comença la Dinastia II d'Egipte, que continua unificant els antics regnes sota una mateixa cultura i poder. La Xina continua dins el període anomenat dels tres augustos i cinc emperadors, molts d'ells amb personalitat semimítiques. A Sumer, Ur esdevé una de les ciutats més riques (el seu record històric posterior prové sobretot de ser la pàtria d'Abraham). A Europa es va desenvolupar la cultura de la ceràmica cordada al centre del continent mentre al Mediterrani continuen poblant-se noves regions, entre elles Micenes.

## Economia i societat

El Matusalem (arbre) va germinar probablement durant aquesta època i és una prova de la pervivència de determinades espècies, com el pi. La seva fusta era usada en construccions diverses, amb reforços de pedra.

## Invencions i descobriments

El papir més antic conegut està en blanc, i fou descobert a la tomba de Hemaka, el visir del faraó Den, de la Dinastia I, cap al 2900 aC, a la necròpoli de Saqqara. L'escriptura sumèria evoluciona i adquireix un caràcter més arbitrari, amb l'aparició dels fonogrames. D'aquesta manera, no es dibuixa un símbol per a cada paraula o concepte, com continuen fent els egipcis, sinó que cada signe equival a una combinació de sons i morfemes, tot i que encara amb un parentiu amb el seu significat.

## Art, cultura i pensament

A Egipte comencen a adaptar el seu calendari al sol, al qual veneren, de manera que els anys duren 365 dies, si bé es combina amb els cicles de la Lluna, en un model que influirà fortament en tots els calendaris posteriors.
A Mesopotàmia es va iniciar el culte a Dumuzi, a partir de la barreja d'un rei de l'època divinitzat i els atributs de deïtats locals. Destaca per ser el primer personatge que protagonitza una catàbasi, tema recurrent en la mitologia i en la literatura posterior.

## Referències

* ↑ Marc Van De Mieroop, A History of the Ancient Near East ca. 3000 - 323 BC (Oxford: Blackwell Publishing, 2004)
* ↑ Kamrin, Janice. «Papyrus in Ancient Egypt» (en anglès). The Met, 01-03-2015. [Consulta: 23 novembre 2021].
# Henri Jobier

Henri Jobier (Courson-les-Carrières, 6 de juliol de 1879 - 16è districte de París, 25 de març de 1930) va ser un tirador d'esgrima francès que va competir a cavall del segle xix i del segle xx.
El 1900 va prendre part en els Jocs Olímpics de París, on disputà la prova de floret individual del programa d'esgrima.
El 1924, novament a París, guanyà la medalla d'or en la prova del floret per equips del programa d'esgrima.

## Referències

* 1 2 «Henri Jobier Olympic Results». sports-reference.com. Arxivat de l'original el 17 d’abril 2020. [Consulta: 22 gener 2018].
# Jaime Sunyé Neto

Jaime Sunyé Neto (Curitiba, 2 de maig de 1957), és un jugador d'escacs brasiler, descendent de catalans, que obtingué el títol de Mestre Internacional el 1980, i el de Gran Mestre el 1986. Sunyé, que és enginyer civil, té un extens currículum tant com a professional dels escacs com a dirigent i organitzador en l'àmbit escaquístic.

## Resultats destacats en competició

En Sunyé ha estat Campió del Brasil set cops, in 1976, 1977, 1979, 1980, 1981, 1982 i 1983 (ex aequo).
Va participar en el seu primer Interzonal el 1979, on hi acabà cinquè. Empatà al segon lloc a l'Havana 1985, fou primer a Zenica 1986 i va guanyar el Torneig Zonal de Sud-amèrica el 1989.
Entre 1978 i 1986 fou un puntal de l'equip del Brasil a les Olimpíades d'escacs, i va assolir una medalla d'or individual a l'Olimpíada d'escacs de 1992 a Manila (fou el primer cop que un brasiler obtenia una medalla en una olimpíada d'escacs).

## Activitats organitzatives i polítiques

Sunyé fou president de la Federació d'escacs del Brasil entre 1988 i 1992. Va ser també president del Consell de Jugadors de la Federació Internacional d'Escacs (FIDE) des de 1988 a 1994 i després President Continental per a les Amèriques i Vicepresident de la FIDE des de 1994 a 1998.
El 1996, va presentar-se a les eleccions a la Presidència de la FIDE, encapçalant un important equip de col·laboradors, que va aconseguir el suport de la pràctica totalitat de països europeus.
Malgrat això, el congrés de la FIDE i el procés de les eleccions en general van tenir lloc sota circumstàncies molt sospitoses, inclòs el fet que un empleat de la FIDE, Ignatius Leong, de Singapur, que ostentava una sèrie de poders, es va sentir amenaçat i va arribar a demanar la protecció de l'Ambaixada dels Estats Units. Leong va delegar els seus poders, sota evident pressió, a favor de l'actual president, Kirsan Iliumjínov, qui a més va distribuir regals als delegats i, en general, va exercir una gran influència i pressió sobre els delegats, especialment de les federacions d'Amèrica Llatina i Àfrica.
Iliumjínov va oferir a membres de l'equip de Sunyé d'unir-se a la seva candidatura, una oferta que va ser acceptada per Steven Doyle (EUA), Andrei Makarov (Rússia) i Noureddine Tabbane (Tunísia). Quan finalment es va fer el recompte de vots, en Sunyé va perdre per 87 vots contra 44.

## Referències

* 1 2 «Nota biogràfica de Jaime Sunyé» (en castellà). Lloc web de la Federació d'Escacs del Paraguai. Arxivat de l'original el 2009-01-06. [Consulta: 4 maig 2011].
* ↑ Sloan, Sam. «Enllaços relacionats amb l'afer de les eleccions a la Presidència de la FIDE de 1996» (en anglès). [Consulta: 4 maig 2011].

## Enllaços externs

* «Report by Egon Ditt on the meeting in Yerevan» (en anglès). Federació d'escacs dels Estats Units. [Consulta: 5 maig 2011].
* «Report by Carol Jarecki on the meeting in Yerevan» (en anglès). Federació d'escacs dels Estats Units. Arxivat de l'original el 2016-03-04. [Consulta: 5 maig 2011].
# Vincenzo Gamba

Vincenzo Gamba (Pàdua, 1606 – Florència, 1649) fou el tercer i últim fill de Galileo Galilei i Marina Gamba. Va començar a fabricar un rellotge, però va morir abans d'acabar-lo. Estava interessat en la mecànica i és autor de poemes d'amor.

## Referències

* 1 2 Woolfson, Michael Mark. Time And Age: Time Machines, Relativity And Fossils (en anglès). World Scientific, 2015-02-11, p. 40. ISBN 978-1-78326-586-2.
# Pierre Coppieters

Pierre Coppieters (Oostende, 24 de juny de 1907 - valor desconegut) va ser un nadador i waterpolista belga que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en sèries en la prova dels relleus 4x200 metres lliures del programa de natació. En aquells mateixos Jocs fou cinquè en la competició de waterpolo. Vuit anys més tard, als Jocs de Berlín, va guanyar la medalla de bronze en la competició de waterpolo.
Com a nedador també destaquen els títols nacionals dels 100 metres lliures el 1929, 1931-1935 i 1937.

## Referències

* 1 2 «Pierre Coppieters Olympic Results». sports-reference.com. Arxivat de l'original el 18 d'abril 2020. [Consulta: 15 gener 2019].
# Sirqu

Sirqu fou un estat arameu fundat vers l'any 1100 aC, de situació indeterminada. La inscripció de Adadnirari II diu que al sortir de Laqi (Laqu) es va dirigir a Sirqu, governat per Muhadda, del que va rebre tribut; després va seguir a Khindanu. Així Sirqu correspondria a la ciutat de Terqa.
Ja no participa en la gran revolta contra Assurnasirpal II (878 aC) i potser havia passat a Laqi que va ser annexionat en aquest any després d'aplanada la rebel·lió.

## Reis

* Ilu-Iqisha, segle xi aC
* Tukulti Mer, segle xi aC

## Nota

* ↑ citada a

## Bibliografia

* William G. Dever,Seymour Gitin, J. Edward Wright, J. P. Dessel, Confronting the past: archaeological and historical essays on ancient Israel.
# Venson Hamilton

Shad Venson Hamilton (Forest City, Carolina del Nord, 11 d'agost de 1977) és un exjugador de bàsquet estatunidenc. Jugaba en la posició de pivot.

## Carrera esportiva

Després d'estar a l'NCAA des de 1995, en el mes de desembre de 1999 dona el salt a Europa de la mà del Record Napoli de la lliga italiana. Al setembre de 2000 va etsar a prova en el Fòrum Valladolid però no arribà a jugar, i en el mes de novembre fitxa per un equip de la lliga polonesa. Unes setmanes després, en gener de 2001 se'n torna a Itàlia fins a final de temporada.
L'any 2002 inicia la seva etapa a Espanya, en ser fitxat per l'Unelco Tenerife de la lliga LEB proclamant-se subcampió de la competició. La temporada següent marxa al Bilbao Basket, també de la LEB, amb el qual també té èxit coronant-se com a campió. La seva bona temporada no va passar desapercebuda pels equips de la lliga ACB i acaba fitxant pel Joventut de Badalona per la 2004-05. Un any més tard el Reial Madrid es fa amb els seus serveis, després de negar-se a entrenar amb l'equip badaloní per forçar el club a acceptar l'oferta de l'equip blanc. A Madrid s'hi va estar fins al mes de febrer de 2009, quan va ser donat de baixa per una greu lesió de genoll. L'any 2011 va ser inclòs pel Gran Canaria 2014, però tan sols va jugar un partit.

## Referències

* ↑ Venson Hamilton jugador a l'ACB
# Segona expedició de Tamerlà al Mogolistan el 1371

La segona expedició de Tamerlà al Mogolistan el 1371, fou una expedició militar dirigida per Tamerlà cap al Mogolistan com a part de la guerra contra Kebek, beg o amir de l'anomenada Horda de Timur.
Timur va reunir les tropes i va marxar en persona cap a la frontera amb el Mogolistan, per continuar la guerra contra Kebek. Això devia passar a la tardor del 1370. El seu exèrcit era important. Van arribar a la frontera del Sihun i el van creuar i van passar per les ciutats de Seyram i Penki (al nord del riu en territori nominalment mogol) i només amb el soroll de la tropa els mogols ja van fugir. Els soldats de Timur van capturar molts esclaus i molt de botí. Aquest seria el quart incident del regnat de Timur.

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, II, 8
# Portada/efemèride novembre 2

Marie Laforêt
« 1 de novembre · 2 de novembre · 3 de novembre »
# Borki Predojević

Borki Predojević (Teslić, 6 d'abril de 1987), és un jugador d'escacs bosnià, que té el títol de Gran Mestre des de 2004. Ha estat el més jove jugador de la història del seu país en assolir aquest títol.
A la llista d'Elo de la FIDE de desembre de 2014, hi tenia un Elo de 2610 punts, cosa que en feia el jugador número 1 (en actiu) de Bòsnia i Hercegovina, i el 200è millor jugador al rànquing mundial. El seu màxim Elo va ser de 2654 punts, a la llista de setembre de 2009 (posició 85 al rànquing mundial).

## Resultats destacats en competició

Predojević fou Campió d'Europa Sub-12 el 1999 i Sub-14 el 2001. Va guanyar també el Campionat del món Sub-16 el 2003, a Halkidiki.
Obtingué el títol de Gran Mestre als 17 anys, mercès a la seva performance a l'Olimpíada d'escacs de 2004, que li comportà la tercera i definitiva norma.
El 2007 fou subcampió de Bòsnia i Hercegovina, rere Predrag Nikolić També el 2007, fou 2n al super-torneig "Bòsnia", a Sarajevo, on hi puntuà (+2 -1 =7), rere el campió Serguei Movsessian i per davant d'Ivan Sokolov i Aleksandr Morozévitx.
El 2009 empatà als llocs 1r-4t (i guanyà el torneig per desempat), a la 24a edició del Torneig d'escacs Acropolis.
El 2011, empatà als llocs 2n–4t amb Hrant Melkumian i Mircea Pârligras al 41è Torneig Internacional Bòsnia a Sarajevo (el campió fou Baadur Jobava;

## Notes i referències

* ↑ «Nota biogràfica de Borki Predojević» (en anglès). Chessgames.com. [Consulta: 13 maig 2011].
* ↑ «"Rànquing d'escaquistes per federació: Bòsnia i Hercegovina"» (en anglès). lloc web de la FIDE. [Consulta: 22 desembre 2014].
* ↑ Posició al rànquing mundial i evolució Elo de Borki Predojević «benoni.de». Arxivat de l'original el 2013-12-30. [Consulta: 13 maig 2011]. (alemany)
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ Crowther, Mark. «Bosnia & Herzegowina Chess Championship 2007» (en anglès). The Week In Chess 686, 31-12-2007. Arxivat de l'original el 2011-09-30. [Consulta: 13 maig 2011].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «Reportatge sobre el 37è Torneig de Bòsnia, a Sarajevo, 2007» (en castellà). Chessbase, 2007. [Consulta: 23 maig 2011].
* ↑ Movsesian wins Bosna 2007 in Sarajevo, Chessbase, 29 de maig de 2007 (en anglès). (anglès)
* ↑ «Quadre de classificació, Torneig Acropolis 2009» (en anglès). chess-results.com. [Consulta: 13 maig 2011].
* ↑ «41st International Tournament Bosna 2011». Chess-Results.com, 12-05-2011. [Consulta: 15 maig 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 13 maig 2011].
* Estimació Elo de Borki Predojević a «chessmetrics.com». [Consulta: 13 maig 2011]. (anglès)
* Bartelski, Wojciech. «Fitxa de Borki Predojević a OlimpBase» (en anglès). olimpbase.org. [Consulta: 13 maig 2011].
# Martin Laas

Martin Laas (Viljandi, 15 de setembre de 1993) és un ciclista estonià, professional des del 2015, quan fitxà pel Marseille 13 KTM. El 2023 va córrer a l'equip Astana Qazaqstan. Actualment corre a l'equip Ferei Mongolia.
En el seu palmarès destaca la Volta a Estònia del 2015, així com diverses etapes en curses d'una setmana.

## Palmarès

* 2015
** 1r a la Volta a Estònia i vencedor d'una etapa
** Vencedor d'una etapa al Tour de Loiret
* 2018
** Vencedor de 3 etapes a la Tour de Tailàndia
** Vencedor d'una etapa a la Volta al Japó
** Vencedor d'una etapa al Baltic Chain Tour
* 2019
** Vencedor d'una etapa a la Tour de Tailàndia
** Vencedor de 4 etapes al Tour de Taiyuan
** Vencedor de 3 etapes a la Volta a Corea
** Vencedor de 3 etapes al Tour del llac Poyang
* 2020
** Vencedor de 2 etapes a la Volta a Eslovàquia
* 2021
** Vencedor d'una etapa a la Volta a Estònia
** Vencedor d'una etapa a l'Arctic Race of Norway
* 2022
** Vencedor de 2 etapes al Baltic Chain Tour
* 2023
** 1r al Tour de Sakarya i vencedor d'una etapa
* 2024
** Vencedor de 8 etapes de l'HTV Cup
** Vencedor de 2 etapes a la Volta a Lituània
** Vencedor d'una etapa al Tour de l'Ijen
** Vencedor d'una etapa a la Trans-Himalaya Cycling Race
** Vencedor d'una etapa al Tour de Hainan
** Vencedor de 3 etapes al Tour del llac Poyang
** Vencedor de 2 etapes al Tour del llac Taihu

### Resultats a la Volta a Espanya

* 2020. 140è de la classificació general
* 2021. 140è de la classificació general

## Referències

* ↑ «Martin Laas (Delko Marseille Provence KTM) a besoin de temps». [Consulta: 14 febrer 2021]..
* ↑ «Astana Qazaqstan Team». UCI. [Consulta: 12 gener 2023].
* ↑ «The Team». Astana Qazaqstan Team. [Consulta: 12 gener 2023].
* ↑ «Martin Laas, nuevo fichaje del equipo Astana-Qazaqstan para 2023» (en spanish), 19-11-2022. [Consulta: 3 juliol 2023].

## Enllaços externs

* Martin Laas a ProCyclingStats
# Pierre Lewden

Pierre Lewden (Liborna, 21 de febrer de 1901 - Montberthault, 30 d'abril de 1989) va ser un atleta francès, especialista en el salt d'alçada, que va competir durant la dècada de 1920. Va prendre part en tres edicions dels Jocs Olímpics. El 1924, a París, va guanyar la medalla de bronze en la competició del salt d'alçada, mentre el 1920 i 1928 fou setè. Tot i la seva baixa estatura (1.67 m) Lewden se situà entre els millors saltadors mundials entre 1921 i 1925.

## Millors marques

* salt d'alçada. 1m 95cm (1925)

## Referències

* 1 2 «Richard Ripley Olympic Results». sports-reference.com. Arxivat de l'original el 6 de gener 2009. [Consulta: 12 juny 2018].
* ↑ Men, High Jump > All-Years a trackfield.brinkster.net